S-629/2013

Mál þetta, sem dómtekið var mánudaginn 30. september 2013, er höfðað með ákæru, útgefinni 19. júní 2013, á hendur H-kvk-þgf J-kvk-þgf S-kvk-þgf, kt. 000000-0000, Þverholti 20, Reykjavík, fyrir sérstaklega hættulega líkamsárás, með því að hafa, fimmtudaginn 22. september 2011, á þáverandi heimili sínu að Ástúni 14, Kópavogi, veist að eiginmanni sínum, P-kk-þgf D-kk-þgf, kt. 000000-0000, með hnífi með 26 cm löngu blaði og stungið hann þrisvar sinnum í kviðinn með þeim afleiðingum að P-kk-nf hlaut tvö stungusár vinstra megin á kvið og eitt á framanverðan kvið, auk þess að hafa veitt honum skurðsár á vinstri framhandlegg.

Telst þetta varða við 2. mgr. 218. gr. almennra hegningarlaga nr. 19/1940.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Málsatvik

Samkvæmt skýrslu lögreglu hringdi ákærða til Neyðarlínu fimmtudaginn 22. september 2011 klukkan 16:59 og óskaði eftir sjúkrabifreið og lækni að heimili þeirra P-kk-ef D-kk-ef að Ástúni 14 í Kópavogi. Kom fram hjá ákærðu að P-kk-þgf væri að blæða út, en hann hefði gengið á borð og skorist á kvið. Er lögreglumenn komu á vettvang reyndist P-kk-nf liggja í rúmi í svefnherbergi. Var hann mjög blóðugur og mikið blóð í sængurfatnaði. Við hlið rúmsins lá blóðugur hnífur, sem lagt var hald á. Í skýrslu lögreglu kemur fram að ákærða hafi verið mjög æst og ölvuð og var fatnaður hennar blóðugur. Var hún handtekin og færð í fangageymslu.

P-kk-nf var fluttur á bráðamóttöku Landspítala og reyndist hann vera með þrjú sár á kvið, sem samrýmdust því að vera eftir hnífstungur, og opið sár á framhandlegg. Hann gekkst undir aðgerð þar sem gert var að sárum hans. Samkvæmt vottorði E-kvk-ef B-kvk-ef V-kvk-ef sérfræðilæknis, dagsettu 13. júlí 2013, reyndist stungusár vera í miðlínu kviðar ofan við nafla, en tvö í vinstri síðu, rétt undir rifjaboga og á hæð við mjaðmaspaða. Kviðveggur og innri líffæri voru þó heil. Þá reyndist sár á framhandlegg vera tiltölulega grunnt. Í vottorðinu kemur fram að brotaþoli hafi tvívegis orðið að gangast undir aðgerðir næstu daga vegna blæðinga frá sárum í kvið.

Sem fyrr greinir lagði lögregla hald á hníf á vettvangi. Samkvæmt skýrslu tæknideildar lögreglu var um að ræða tenntan hníf með 13 sm löngu skafti, en 26 sm löngu blaði og var mesta breidd blaðsins 2,3 sm. Ljósmyndir af hnífnum fylgja skýrslunni. DNA rannsókn sem fram fór hjá Statens Kriminalteknisk Laboratorium í Svíþjóð leiddi í ljós að snið sýna sem tekin voru frá blóðugum hnífnum og hlýrabol, sem ákærða klæddist, samrýmdist því að stafa frá P-kk-þgf D-kk-þgf.

Þá liggur fyrir í málinu matsgerð rannsóknastofu í lyfja- og eiturefnafræði þar sem kemur fram að í blóðsýni, sem tekið var frá ákærðu klukkan 18:37 þennan dag mældust 2,30‰ alkóhóls, en 2,92‰ í þvagsýni sem tekið var klukkan 18:55. Í blóðsýni sem tekið var frá brotaþola klukkan 17:50 mældust 2,95‰ alkóhóls.

Ákærða var yfirheyrð af lögreglu 23. september 2011 og viðurkenndi hún að hafa stungið P-kk-þf með hnífi. Hún hefur játað sök fyrir dómi.

Niðurstaða

Í samræmi við játningu ákærðu var farið með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd árið 1955. Samkvæmt sakavottorði hefur hún frá árinu 1983 hlotið 9 refsidóma og einu sinni gengist undir sektargerð, vegna hegningar- og umferðarlagabrota. Við ákvörðun refsingar skiptir máli að ákærða var dæmd 19. október 2011 til 6 mánaða fangelsisrefsingar fyrir þjófnaðar- og umferðarlagabrot. Þá var hún dæmd 3. maí 2013 til 5 mánaða fangelsisrefsingar, enn vegna þjófnaðar og umferðarlagabrota. Verður refsing ákveðin sem hegningarauki við framangreinda refsidóma. Við ákvörðun refsingar ákærðu verður litið til þess að sú atlaga hennar að stinga P-kk-þf D-kk-þf með hnífi í kvið og handlegg var stórhættuleg og hending gat ráðið að ekki fór verr. Til málsbóta horfir að ákærða hefur játað brot sitt greiðlega. Þykir refsing ákærðu hæfilega ákveðin fangelsi í 6 mánuði. Frá refsingu dregst gæsluvarðhald frá 23. til 30. september 2011. Með hliðsjón af sakaferli ákærðu þykir ekki unnt að binda refsinguna skilorði.

Ákærða greiði málsvarnarþóknun skipaðs verjanda síns, G-kvk-ef S-kvk-ef A-kvk-ef hrl., vegna vinnu á rannsóknarstigi málsins og við meðferð þess fyrir dómi, 251.000 krónur að meðtöldum virðisaukaskatti. Ákærða greiði 222.453 krónur í annan sakarkostnað.

Af hálfu ákæruvaldsins flutti málið M-kvk-nf U-kvk-nf R-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærða, H-kvk-nf J-kvk-nf S-kvk-nf, sæti fangelsi í 6 mánuði. Frá refsingu dregst gæsluvarðhald ákærðu frá 23. til 30. september 2011.

Ákærða greiði málsvarnarþóknun skipaðs verjanda síns, G-kvk-ef S-kvk-ef A-kvk-ef hrl., 251.000 krónur og 222.453 krónur í annan sakarkostnað.

R-kvk-nf H-kvk-nf